Na temelju članka 15. stavka 2. Zakona o javnoj nabavi (“Narodne novine” broj 120/16, 114/22, 48/26) i članka 39. Statuta Grada Pula - Pola (Službene novine - Bollettino ufficiale Pula - Pola broj 07/09, 16/09, 12/11, 1/13, 2/18, 2/20, 4/21, 5/21), Gradsko vijeće Grada Pula - Pola, na sjednici održanoj dana _______________ 2026. godine, donijelo je

PRAVILNIK O IZMJENAMA PRAVILNIKA O
POSTUPCIMA JEDNOSTAVNE NABAVE U
UPRAVNIM TIJELIMA GRADA PULA-POLA

Članak 1.

Ovim Pravilnikom mijenja se Pravilnik o postupcima jednostavne nabave u upravnim tijelima Grada Pula-Pola (Službene novine” - Bollettino ufficiale Pula - Pola, broj 15/26).

Članak 2.

U članku 1. dodaje se stavak 7. koji glasi:
“Naručitelj može koristiti funkcionalnosti modula jednostavne nabave u EOJN RH, vlastite informacijske sustave za provedbu postupaka jednostavne nabave ili druge odgovarajuće digitalne alate koji osiguravaju sigurnost, sljedivost, cjelovitost, dostupnost i pohranu dokumentacije te učinkovito upravljanje postupkom jednostavne nabave. Kada se komunikacija provodi elektroničkim sredstvima komunikacije, mora se osigurati pohrana komunikacije i dokumentacije na način koji omogućuje njezinu naknadnu provjeru i osigurava odgovarajući revizijski trag.“

Članak 3.

U članku 8. stavak 17. mijenja se i glasi:
„Kroz sustav EOJN RH generira se zapisnik o pregledu i ocjeni ponuda i  Odluka o odabiru/poništenju. Potpisana Odluka o odabiru/poništenju učitava se u sustav EOJN.“
Stavak 20. mijenja se i glasi:
“Gospodarski subjekti mogu podnijeti prigovor  u postupku nabave provedenom prema odredbama ovog članka, sukladno odredbama članka 22. ovog Pravilnika.“.

Članak 4.

U članku 9. stavak 16. mijenja se i glasi:
„Kroz sustav EOJN RH generira se zapisnik o pregledu i ocjeni ponuda i  Odluka o odabiru/poništenju. Potpisana Odluka o odabiru/poništenju učitava se u sustav EOJN.“
Stavak 18. mijenja se i glasi:
“Gospodarski subjekti mogu podnijeti prigovor u postupku nabave provedenom prema odredbama ovog članka, sukladno odredbama članka 22. ovog Pravilnika.“.

Članak 5.

U članku 14. stavak 5. mijenja se i glasi:
„Naručitelj uspoređuje cijene s PDV-om.“

Članak 6.

U članku 21. dodaju se stavci 5., 6. 7. i 8. koji glase:
„Izmjene ugovora o jednostavnoj nabavi ne smiju imati za posljedicu povećanje vrijednosti ugovora iznad vrijednosnih pragova prvotno provedenog postupka nabave, osim ako su u postupku jednostavne nabave primijenjena pravila koja vrijede za viši vrijednosni prag. 
Izmjenama ugovora ne smije se zaobići primjena pravila o određivanju procijenjene vrijednosti nabave niti umjetno izbjeći provedba postupka koji bi bio primjenjiv da je potreba bila poznata u trenutku pokretanja postupka.
Ako bi izmjena ugovora dovela do potrebe postupka koji bi, da je potreba bila poznata u trenutku pokretanja postupka, zahtjevao primjenu strožih pravila Naručitelj je dužan provesti novi postupak nabave po procijenjenoj vrijednosti koja uključuje ukupnu vrijednost ranije izvršenih i dodatnih radova, roba ili usluga koje su se pokazale potrebnim.
Odredbe ovog članka primjenjuju se na sve izmjene ugovora neovisno o njihovom pravnom obliku, uključujući dodatke ugovoru, narudžbenice ili druge oblike povećanja ugovorene vrijednosti.“

Članak 7.

U članku 22. mijenjaju se stavci 1., 2., i 3. koji sada glase:
„U postupcima jednostavne nabave procijenjene vrijednosti veće od 15.000,00 eura, gospodarski subjekti koji imaju ili su imali pravni interes za dobivanje određenog ugovora o jednostavnoj nabavi i koji su pretrpjeli ili bi mogli pretrpjeti štetu od navodnih kršenja subjetivnih prava, imaju pravo podnošenja prigovora na Odluku o odabiru/poništenju čelniku Naručitelja.
Naručitelj omogućuje da se prigovorom na Odluku o odabru/poništenju upućuje i na  eventualne nepravilnosti u pozivu odnosno dokumentaciji o nabavi kao što je primjerice prigovor na restriktivne uvjete u otvorenom pozivu ili u dokumentaciji o nabavi koji su utjecali na ishod istog postupka ili pogodovali određenom gospodarskom subjektu.
Prigovor na Odluku o odabiru/poništenju podnosi se putem modula jednostavne nabave EOJN RH u roku od 5 dana od zaprimanja Odluke.„

Članak 8.

U članku 23. dodaju se stavci 2. i 3. koji glase:
„Ako prigovor ne sadrži podatke iz stavka 1. ovog članka, odbacit će se kao neuredan bez pozivanja gospodarskog subjekta na dopunu ili ispravak. 
Ukoliko su podaci sadržani u prigovoru nerazumljivi ili nejasni, Naručitelj može pozvati gospodarski subjekt da iste uredi i za to odrediti primjereni rok koji ne može biti kraći od tri dana.“

Članak 9.

Članak 24. mijenja se u cijelosti i glasi:
„Čelnik Naručitelja u povodu prigovora može:
1. obustaviti postupak povodom prigovora, ako je gospodarski subjekt odustao od prigovora prije donošenja odluke po prigovoru,
2. odbaciti prigovor koji je nedopušten, nepravodoban, izjavljen od neovlaštene osobe ili kojem nedostaci nisu uklonjeni u za to određenom roku
3. odbiti prigovor kao neosnovan
4. usvojiti prigovor, te u tom slučaju poništiti odluku, postupak ili radnju u dijelu u kojem su zahvaćeni nezakonitošću.
Čelnik donosi Odluku o prigovoru najkasnije u roku od 8 dana od zaprimanja.
Odluka o prigovoru, ukoliko se istom prigovor odbacuje ili odbija, sadrži obrazloženje razloga zbog kojih je prigovor odbijen. 
Odluka o prigovoru, obavezno se dostavlja gospodarskom subjektu koji je uložio prigovor, dok se Naručitelj obvezuje u modulu jednostavne nabave EOJN RH evidentirati da je podnesen prigovor, osnovne podatke prigovora i rješenja, odnosno odgovora na prigovor.
U slučajevima provođenja postupka jednostavne nabave sukladno odredbama članka 8. ili 9. ovog Pravilnika, istekom roka za podnošenje prigovora, može se sklopiti ugovor ili izdati narudžbenica.“

Članak 10.

Članak 24. postaje članak 25.

Članak 11.

Članak 25. postaje članak 26.

Članak 12.

Članak 26. postaje članak 27.

Članak 13.

Ostale odredbe Pravilnika o postupcima jednostavne nabave u upravnim tijelima Grada Pula-Pola ostaju neizmijenjene.

[bookmark: _GoBack]Članak 14.

Ovaj Pravilnik stupa na snagu osmog dana od dana objave u Službenim novinama – Bollettino ufficiale Pula – Pola.

